රටේ පවතින තත්වය අනුව ජීවනෝපාය අහිමි වූ පෙර පාසල් ගුරුවරුන්ට, කුඩා තේ වතු හිමියන්ට, ප්‍රාදේශීය ජනමාධ්‍යවේදීන්ට, අත් යන්ත්‍ර හා පේෂ කර්මාන්තයේ යෙදෙන අයට, හස්ත කර්මාන්තයේ යෙදෙන්නන්ට, උසාවි නියෝග අනුව නඩත්තු  ගැනීමට සුදුසුකම් ලැබුවන්ට, පෞද්ගලික බස් රියදුරු හා කොන්දොස්තරවරුන්ට, පාරම්පරික ආයුර්වේද වෙද මහතුන්ට, ආදී තවත් කණ්ඩායම් රැසකට රු. 5000 දීමනාව අප්‍රේල් 20 වනවිට ලබාදෙන බව දැන් පැවැත්වෙන මාධ්‍ය හමුවකදී සෞඛ්‍ය අමාත්‍ය පවිත්‍රා වන්නිආරච්චි ප්‍රකාශ කළා.මීට අමතරව ගම්වල සිටින තවත් කණ්ඩායම් රැසකට ගම්වල පිහිටුවන කමිටුවක් මගින් එකවර ගෙවන දීමනාවක් ලෙස රුපියල් 5000 දීමනාව ලබාදෙන බවද අමාත්‍යවරිය සඳහන් කළා.